CELEX: 32012R0225
Language: mt
Date: 2012-03-15 00:00:00
Title: Regolament tal-Kummissjoni (UE) Nru 225/2012 tal- 15 ta’ Marzu 2012 li jemenda l-Anness II mar-Regolament (KE) Nru 183/2005 tal-Parlament Ewropew u tal-Kunsill dwar l-approvazzjoni tal-istabbilimenti li jqiegħdu fis-suq, għall-użu fl-għalf, prodotti li ġejjin miż-żjut veġetali u xaħmijiet imħallta u dwar ir-rekwiżiti speċifiċi għall-produzzjoni, il-ħażna, it-trasport u l-ittestjar għad-diossina taż-żjut, xaħmijiet u prodotti li ġejjin minnhom  Test b’relevanza għaż-ŻEE

16.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 77/1
               
            REGOLAMENT TAL-KUMMISSJONI (UE) Nru 225/2012
      tal-15 ta’ Marzu 2012
      li jemenda l-Anness II mar-Regolament (KE) Nru 183/2005 tal-Parlament Ewropew u tal-Kunsill dwar l-approvazzjoni tal-istabbilimenti li jqiegħdu fis-suq, għall-użu fl-għalf, prodotti li ġejjin miż-żjut veġetali u xaħmijiet imħallta u dwar ir-rekwiżiti speċifiċi għall-produzzjoni, il-ħażna, it-trasport u l-ittestjar għad-diossina taż-żjut, xaħmijiet u prodotti li ġejjin minnhom
      (Test b’relevanza għaż-ŻEE)
      Il-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 183/2005 tal-Parlament Ewropew u tal-Kunsill tat-12 ta’ Jannar 2005 li jistabbilixxi l-ħtiġijiet għall-iġjene tal-għalf (1), u b’mod partikulari l-Artikolu 27 (b) u (f) tiegħu,
      Billi:
      
                  (1)
               
               
                  Ir-Regolament (KE) Nru 183/2005 jistipula regoli ġenerali dwar l-iġjene tal-għalf, il-kundizzjonijiet u l-arranġamenti biex jiġi assigurat li l-kundizzjonijiet tal-ipproċessar għall-imminimizzar u l-kontroll tal-perikli potenzjali jkunu rispettati. L-istabbilimenti kummerċjali tal-għalf għandhom ikunu rreġistrati mal-awtorità kompetenti jew approvati minnha. Barra minn dan, l-operaturi kummerċjali tal-għalf li jinsabu aktar ‘l isfel fil-katina tal-għalf għandhom l-obbligu li jixtru għalf biss minn stabbilimenti li huma rreġistrati jew approvati.
               
            
                  (2)
               
               
                  Ir-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf (2) jistipula li l-għalf li jitqiegħed fis-suq għandu jkun sikur u ttikkettat b’mod ċar x’tip ta’ għalf hu. Barra minn dan, ir-Regolament tal-Kummissjoni (UE) Nru 575/2011 tas-16 ta’ Ġunju 2011 dwar il-Katalgu tal-materjali tal-għalf (3) jelenka deskrizzjonijiet għal materjali speċifiċi tal-għalf li għandhom jintużaw għal skopijiet tal-ittikkettar.
               
            
                  (3)
               
               
                  Il-mod ta’ kif dawn ir-rekwiżiti jirrelataw ma’ xulxin għandu jassigura li jkun hemm traċċabbiltà u livell għoli ta’ ħarsien tal-konsumatur fil-katina tal-għalf u tal-ikel.
               
            
                  (4)
               
               
                  Il-kontrolli uffiċjali u l-kontrolli li twettqu mill-operaturi kummerċjali tal-għalf urew li ċerti żjut u xaħmijiet u prodotti li ġejjin minnhom li mhumiex maħsuba għall-użu fl-għalf intużaw bħala materjali tal-għalf u dan irriżulta f’għalf li qabeż il-livelli massimi tad-diossina stipulati fid-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar sustanzi mhux mixtieqa fl-għalf tal-annimali (4). B’konsegwenza ta’ dan, l-ikel li ġej mill-annimali li ngħataw għalf ikkontaminat jista’ jkun ta’ riskju għas-saħħa pubblika. Barra minn hekk, l-irtirar mis-suq tal-ikel u l-għalf ikkontaminat jista’ jwassal għal telf finanzjarju.
               
            
                  (5)
               
               
                  Biex titjieb l-iġjene tal-għalf u mingħajr ħsara għall-kompetenza tal-Istati Membri kif stipulat fl-Artikolu (10)2 tar-Regolament (KE) Nru 183/2005, l-istabbilimenti li għadhom jipproċessaw żjut veġetali mhux irfinuti, u li jimmanifatturaw prodotti li ġejjin miż-żjut ta’ oriġini veġetali u xaħmijiet imħallta, għandu jkollhom approvazzjoni b’konformità ma’ dan ir-Regolament ġaladarba dawn il-prodotti ikunu maħsuba għall-użu fl-għalf.
               
            
                  (6)
               
               
                  Għandu jkun hemm rekwiżiti speċifiċi għall-produzzjoni, l-ittikkettar, il-ħażna u t-trasport ta’ dawn il-materjali tal-għalf sabiex titqies l-esperjenza miksuba mill-applikazzjoni tas-sistemi bbażati fuq l-Analiżi tal-Perikli u l-Punti Kritiċi ta’ Kontroll (HACCP).
               
            
                  (7)
               
               
                  Monitoraġġ riinfurzat tad-diossina jiffaċilita d-detezzjoni ta’ nuqqasijiet ta’ konformità u l-infurzar tal-liġi dwar l-għalf. Huwa neċessarju li l-operaturi kummerċjali tal-għalf ikunu obbligati li jittestjaw ix-xaħmijiet, iż-żjut u l-prodotti li ġejjin minnhom għad-diossina u PCBs li jixbhu lid-diossina sabiex jitnaqqas ir-riskju li prodotti kkontaminati jibdew jagħmlu parti mill-katina tal-ikel, u b’hekk jappoġġaw l-istrateġija biex jitnaqqas l-esponiment taċ-ċittadini tal-UE għad-diossina. Ir-riskju ta’ kontaminazzjoni tad-diossina għandu jkun ir-raġuni li abbażi tagħha jitwaqqaf pjan ta’ monitoraġġ. Ir-responsabbiltà li fis-suq jitqiegħed għalf sikur hija tal-operaturi kummerċjali tal-għalf. Għaldaqstant, huma għandhom iġarrbu l-ispejjeż kollha għall-analiżi. Id-dispożizzjonijiet dettaljati dwar it-teħid ta’ kampjuni u l-analiżi li ma jinsabux f’dan ir-Regolament għandhom jibqgħu fi ħdan il-kompetenza tal-Istati Membri. Barra minn dan, l-Istati Membri huma mħeġġa jiffokaw fuq il-kontrolli tal-operaturi kummerċjali tal-għalf li ma jagħmlux parti mill-kamp tal-applikazzjoni tal-monitoraġġ tad-diossina imma li jiksbu l-prodotti msemmija hawn fuq.
               
            
                  (8)
               
               
                  Is-sistema tal-monitoraġġ ibbażata fuq ir-riskju obbligatorju ma għandhiex taffettwa l-obbligu tal-operatur kummerċjali tal-għalf li jikkonforma mar-rekwiżiti tal-leġiżlazzjoni tal-Unjoni dwar l-iġjene tal-għalf. Din għandha tkun integrata fi prassi tajbin dwar l-iġjene u s-sistema bbażata fuq l-HACCP. Dan għandu jiġi vverifikat mill-awtorità kompetenti fil-kuntest tal-approvazzjoni tal-operatur kummerċjali tal-għalf. Ir-reviżjoni regolari tal-operatur tal-istima ta’ riskju tiegħu stess għandha tikkunsidra s-sejbiet tal-monitoraġġ tad-diossina.
               
            
                  (9)
               
               
                  Il-laboratorji li jwettqu analiżi tad-diossina għandhom ikunu obbligati li jirrappurtaw ir-riżultati li jaqbżu l-limiti massimi permessi stipulati fid-Direttiva 2002/32/KE mhux biss lill-operatur kummerċjali tal-għalf imma wkoll lill-awtorità kompetenti sabiex titjieb it-trasparenza; dan l-obbligu ma jeżentax lill-operatur kummerċjali tal-għalf mill-obbligu tiegħu li jinforma lill-awtorità kompetenti.
               
            
                  (10)
               
               
                  Għandha ssir reviżjoni wara sentejn sabiex tiġi vverifikata l-effettività tad-dispożizzjonijiet dwar il-monitoraġġ obbligatorju tad-diossina u l-integrazzjoni tiegħu fis-sistema tal-HACCP tal-operaturi kummerċjali tal-għalf.
               
            
                  (11)
               
               
                  Għandu jkun hemm biżżejjed żmien biex l-awtoritajiet kompetenti u l-operaturi kummerċjali tal-għalf ikollhom il-possibbiltà li jadattaw irwieħhom għad-dispożizzjonijiet ta’ dan ir-Regolament.
               
            
                  (12)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      L-Anness II mar-Regolament (KE) Nru 183/2005 huwa emendat skont l-Anness ma’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Dan għandu japplika mis-16 ta' Settembru 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta’ Marzu 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 35, 8.2.2005, p. 1.
      
         (2)  ĠU L 229, 1.9.2009, p. 1.
      
         (3)  ĠU L 159, 17.6.2011, p. 25.
      
         (4)  ĠU L 140, 30.5.2002, p. 10.
      
         ANNESS
         L-Anness II mar-Regolament (KE) Nru 183/2005 huwa emendat kif ġej:
         
                     (1)
                  
                  
                     Din it-taqsima li ġejja qiegħda tiddaħħal wara t-titolu tal-Anness II:
                     “DEFINIZZJONIJIET
                     Għall-iskopijiet ta’ dan l-Anness, għandhom japplikaw id-definizzjonijiet li ġejjin:
                     
                                 (a)
                              
                              
                                 ‘lott’ tfisser kwantità identifikabbli ta’ għalf li ġiet iddikjarata li għandha karatteristiċi komuni, bħal ma huma l-oriġini, il-varjetà, it-tip ta’ mballaġġ, minn ippakkjaha, il-konsenjatur jew l-ittikkettar, u fil-każ ta’ proċess tal-produzzjoni, unità ta’ produzzjoni minn impjant wieħed bl-użu ta’ parametri tal-produzzjoni uniformi jew numru ta’ tali unitajiet, meta jkunu prodotti f’ordni kontinwu u maħżuna flimkien;
                              
                           
                                 (b)
                              
                              
                                 ‘prodotti li ġejjin minn żjut veġetali’ tfisser kull prodott li ġej minn żjut veġetali mhux irfinuti jew irkuprati permezz tal-ipproċessar oleokimiku jew biodiżil jew distillazzjoni, irfinar kimiku jew fiżiku, minbarra ż-żejt irfinat;
                              
                           
                                 (c)
                              
                              
                                 ‘taħlit tax-xaħmijiet’ tfisser it-taħlit taż-żjut mhux irfinuti, żjut irfinuti, xaħmijiet tal-annimali, żjut irkuprati mill-industrija tal-ikel u/jew prodotti li ġejjin minnhom biex jipproduċu żejt jew xaħam imħallat, bl-eċċezzjoni biss tal-ħażna ta’ lottijiet konsekuttivi.”
                              
                           
               
                     (2)
                  
                  
                     Il-punt li ġej qed jiżdied fit-taqsima “FAĊILITAJIET U TAGĦMIR”:
                     
                                 “10.
                              
                              
                                 L-istabbilimenti li jwettqu waħda jew aktar mill-attivitajiet li ġejjin biex iqiegħdu fis-suq il-prodotti għall-użu fl-għalf għandhom ikunu soġġetti għall-approvazzjoni b’konformità mal-Artikolu 10(3):
                                 
                                             (a)
                                          
                                          
                                             l-ipproċessar taż-żejt veġetali mhux irfinat ħlief dawk li jagħmlu parti mill-kamp tal-applikazzjoni tar-Regolament (KE) Nru 852/2004;
                                          
                                       
                                             (b)
                                          
                                          
                                             l-immanifatturar oleokimiku tal-aċidi xaħmija;
                                          
                                       
                                             (c)
                                          
                                          
                                             l-immanifatturar tal-biodiżil;
                                          
                                       
                                             (d)
                                          
                                          
                                             it-taħlit tax-xaħmijiet.”
                                          
                                       
                           
               
                     (3)
                  
                  
                     Il-punti li ġejjin qegħdin jiżdiedu fit-taqsima “PRODUZZJONI”:
                     
                                 “7.
                              
                              
                                 L-istabbilimenti li jħalltu x-xaħmijiet u li jqiegħdu fis-suq prodotti maħsuba għall-għalf għandhom jisseparaw fiżikament il-prodotti kollha maħsuba għall-għalf mill-prodotti maħsuba għal skopijiet oħra sakemm dawn il-prodotti tal-aħħar ma jkunux konformi:
                                 
                                             —
                                          
                                          
                                             mar-rekwiżiti ta’ dan ir-Regolament jew mal-Artikolu 4(2) tar-Regolament (KE) Nru 852/2004 u
                                          
                                       
                                             —
                                          
                                          
                                             mal-Anness I mad-Direttiva 2002/32/KE tal-Parlament Ewropew u tal-Kunsill (*).
                                          
                                       
                           
                                 8.
                              
                              
                                 L-ittikkettar tal-prodotti għandu jindika b’mod ċar jekk dawn humiex maħsuba għall-għalf jew għal skopijiet oħra. Jekk il-produttur jiddikjara li lott partikolari ta’ prodott mhuwiex maħsub għall-użu fl-għalf jew fl-ikel, din id-dikjarazzjoni ma tkunx tista’ tinbidel sussegwentament minn operatur fi stadju aktar tard tal-katina.
                              
                           
                        (*)  ĠU L 140, 30.5.2002, p. 10.”"
						
                  
               
                     (4)
                  
                  
                     It-taqsima li ġejja qiegħda tiżdied wara t-taqsima “KONTROLL TAL-KWALITÀ”:
                     “MONITORAĠĠ TAD-DIOSSINA
                     
                              
                                 1.
                              
                              
                                 L-operaturi kummerċjali tal-għalf li jqiegħdu fis-suq xaħmijiet, żjut jew prodotti li ġejjin minnhom maħsuba għall-użu fl-għalf, inkluż l-għalf kompost, għandhom janalizzaw dawn il-prodotti f’laboratorji akkreditati għat-total tad-diossina u l-PCBs li jixbhu lid-diossina b’konformità mar-Regolament tal-Kummissjoni (KE) Nru 152/2009 (**).
                              
                           
                              
                                 2.
                              
                              
                                 Biex jissupplimentaw is-sistema ta’ HACCP tal-operatur kummerċjali tal-għalf, l-analiżi msemmija f’punt 1. għandhom jitwettqu minn tal-inqas bil-frekwenzi li ġejjin:
                                 
                                             (a)
                                          
                                          
                                             Il-proċessuri ta’ żjut veġetali mhux irfinuti:
                                             
                                                         (i)
                                                      
                                                      
                                                         għandhom jiġu analizzati 100 % tal-lottijiet ta’ żjut tal-ġewż tal-indi mhux irfinuti. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                      
                                                   
                                                         (ii)
                                                      
                                                      
                                                         għandhom jiġu analizzati 100 % tal-lottijiet tal-prodotti li ġejjin minn żjut veġetali minbarra l-gliċerol, il-leċitina u l-gomom maħsuba għall-għalf. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                      
                                                   
                                       
                                             (b)
                                          
                                          
                                             il-produtturi tax-xaħam tal-annimali:
                                             analiżi rappreżentattiva waħda għal kull 2 000 tunnellata ta’ xaħam tal-annimali u prodotti li ġejjin minnhom li jagħmlu parti mill-kategorija 3, kif stipulat fl-Artikolu 10 tar-Regolament (KE) Nru 1069/2009 tal-Parlament Ewropew u tal-Kunsill (***);
                                          
                                       
                                             (c)
                                          
                                          
                                             l-operaturi taż-żejt tal-ħut:
                                             
                                                         (i)
                                                      
                                                      
                                                         għandhom jiġu analizzati 100 % tal-lottijiet taż-żejt tal-ħut jekk dan ikun prodott minn
                                                         
                                                                     —
                                                                  
                                                                  
                                                                     prodotti li ġejjin minn żejt tal-ħut mhux irfinat minbarra ż-żejt tal-ħut irfinat;
                                                                  
                                                               
                                                                     —
                                                                  
                                                                  
                                                                     setturi tas-sajt bl-ebda storja ta’ monitoraġġ, ta’ oriġini mhux speċifikata jew mill-Baħar Baltiku;
                                                                  
                                                               
                                                                     —
                                                                  
                                                                  
                                                                     prodotti li ġejjin mill-ħut u magħmula minn stabbilimenti li jimmanifatturaw il-ħut għall-konsum mill-bniedem, liema stabbilimenti mhumiex approvati mill-UE;
                                                                  
                                                               
                                                                     —
                                                                  
                                                                  
                                                                     stokkafixx jew menhaden;
                                                                  
                                                               lott jista’ jkun magħmul minn massimu ta’ 1 000 tunnellata ta’ żejt tal-ħut.
                                                      
                                                   
                                                         (ii)
                                                      
                                                      
                                                         għandhom jiġu analizzati 100 % tal-lottijiet ta’ prodotti li jkunu ħerġin u li ġejjin minn żejt tal-ħut mhux irfinat minbarra żejt tal-ħut irfinat. Lott jista’ jkun magħmul minn massimu ta’ 1 000 tunnellata ta’ dawn il-prodotti.
                                                      
                                                   
                                                         (iii)
                                                      
                                                      
                                                         għandha titwettaq analiżi rappreżentattiva għal kull 2 000 tunnellata, fir-rigward taż-żejt tal-ħut mhux imsemmi f’punt (i);
                                                      
                                                   
                                                         (iv)
                                                      
                                                      
                                                         iż-żejt tal-ħut dekontaminat minn trattament uffiċjalment approvat għandu jiġi analizzat skont il-prinċipji tal-HACCP b’konformità mal-Artikolu 6.
                                                      
                                                   
                                       
                                             (d)
                                          
                                          
                                             l-industrija oleokima u biodiżil:
                                             
                                                         (i)
                                                      
                                                      
                                                         għandhom jiġu analizzati 100 % tal-lottijiet li deħlin ta’ żjut tal-ġewż tal-indi u prodotti li ġejjin minn żjut veġetali minbarra l-gliċerol, il-leċitina u l-gomom, xaħmijiet tal-annimali mhux koperti minn (b), żejt tal-ħut mhux kopert minn (c), żjut irkuprati mill-industrija tal-ikel u xaħmijiet imħallta maħsuba għall-għalf. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                      
                                                   
                                                         (ii)
                                                      
                                                      
                                                         għandhom jiġu analizzati 100 % tal-lottijiet ta’ prodotti li ġejjin mill-ipproċessar tal-prodotti msemmija f’(i) minbarra l-gliċerol, il-leċitina u l-gomom.
                                                      
                                                   
                                       
                                             (e)
                                          
                                          
                                             stabbilimenti li jħalltu x-xaħam:
                                             
                                                         (i)
                                                      
                                                      
                                                         għandhom jiġu analizzati 100 % tal-lottijiet li deħlin ta’ żjut tal-ġewż tal-indi u prodotti li ġejjin minn żjut veġetali minbarra l-gliċerol, il-leċitina u l-gomom, xaħmijiet tal-annimali mhux koperti minn (b), żejt tal-ħut mhux kopert minn (c), żjut irkuprati mill-industrija tal-ikel u xaħmijiet imħallta maħsuba għall-għalf. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                         jew
                                                      
                                                   
                                                         (ii)
                                                      
                                                      
                                                         għandhom jiġu analizzati 100 % tal-lottijiet ta’ xaħmijiet imħallta maħsuba għall-għalf. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                      
                                                   L-operatur kummerċjali tal-għalf għandu jiddikjara lill-awtorità kompetenti fil-kuntest tal-istima tar-riskju tiegħu liema alternattiva se jagħżel.
                                          
                                       
                                             (f)
                                          
                                          
                                             il-produtturi tal-għalf kompost għall-annimali li jipproduċu l-ikel minbarra dawk imsemmija fil-punt (e):
                                             
                                                         (i)
                                                      
                                                      
                                                         għandhom jiġu analizzati 100 % tal-lottijiet li deħlin ta’ żjut tal-ġewż tal-indi u prodotti li ġejjin minn żjut veġetali minbarra l-gliċerol, il-leċitina u l-gomom, xaħmijiet tal-annimali mhux koperti minn (b), żejt tal-ħut mhux kopert minn (c), żjut irkuprati mill-industrija tal-ikel u xaħmijiet imħallta maħsuba għall-għalf. Lott jista’ jkun magħmul minn massimu ta’ 1 000 tunnellata ta’ dawn il-prodotti;
                                                      
                                                   
                                                         (ii)
                                                      
                                                      
                                                         għandu jkun hemm teħid ta’ kampjuni b’frekwenza ta’ 1 % tal-lottijiet fir-rigward tal-għalf kompost immanifatturat li jinkludi fih prodotti msemmija f’(i).
                                                      
                                                   
                                       
                           
                              
                                 3.
                              
                              
                                 Jekk ikun jista’ jintwera li konsinna omoġenja hija akbar mid-daqs massimu ta’ lott skont il-punt 2. u li din itteħdilha kampjun b’mod rappreżentattiv, allura r-riżultati tal-analiżi tal-kampjun li ttieħed u ġie ssiġillat b’mod xieraq se jiġi kkunsidrat aċċettabbli.
                              
                           
                              
                                 4.
                              
                              
                                 Fejn operatur kummerċjali tal-għalf juri li lott ta’ prodott jew il-komponenti kollha ta’ lott kif imsemmi fil-punt 2., li jkun(u) wasal/waslu għandu jkun(u) diġà ġie/ġew analizzat(i) fi stadju aktar bikri tal-produzzjoni, proċessar jew distribuzzjoni, jew hu(ma) f’konformità mar-rekwiżiti tal-punti 2. (b) jew (c)(iii) l-operatur kummerċjali tal-għalf ma għandux jibqa’ marbut bl-obbligu li janalizza dan il-lott and għandu janalizzah skont il-prinċipji ġenerali tal-HACCP f’konformità mal-Artikolu 6.
                              
                           
                              
                                 5.
                              
                              
                                 Kull kunsinna ta’ prodotti kif imsemmi fil-punti 2. (d)(i), (e)(i) u (f)(i) għandha tkun akkumpanjata minn evidenza li dawn il-prodotti jew il-komponenti kollha tagħhom ġew analizzati jew huma konformi mar-rekwiżiti tal-punti 2. (b) jew (c)(iii).
                              
                           
                              
                                 6.
                              
                              
                                 Jekk il-lottijiet kollha li deħlin ta’ prodotti msemmija fil-punti 2. (d)(i), (e)(i) u (f)(i) li jaslu għall-proċess ta’ produzzjoni jkunu ġew analizzati skont ir-rekwiżiti ta’ dan ir-Regolament u jekk ikun jista’ jiġi assigurat li l-proċess ta’ produzzjoni, immaniġġar u ħażna ma jżidx il-kontaminazzjoni tad-diossina, l-operatur kummerċjali tal-għalf ma għandux jibqa’ marbut bl-obbligu li janalizza l-prodott finali u għandu janalizzah skont il-prinċipji ġenerali tal-HACCP b’konformità mal-Artikolu 6.
                              
                           
                              
                                 7.
                              
                              
                                 Fejn operatur kummerċjali tal-għalf iqabbad laboratorju biex iwettaq analiżi, kif imsemmi fil-punt 1. hu għandu jagħti struzzjonijiet lil-laboratorju biex dan jikkomunika r-riżultati ta’ dik l-analiżi lill-awtorità kompetenti fil-każ li l-limiti tad-diossina stipulati fil-punti 1 u 2 tat-Taqsima V tal-Anness I mad-Direttiva 2002/32/KE jkunu nqabżu.
                                 Fejn operatur kummerċjali tal-għalf iqabbad laboratorju li jinsab fi Stat Membru ieħor li huwa differenti minn dak tal-operatur kummerċjali tal-għalf li qiegħed jordna l-analiżi, hu għandu jagħti struzzjonijiet lil-laboratorju biex dan jirrapporta lill-awtorità kompetenti, li min-naħa tagħha għandha tinforma lill-awtorità kompetenti tal-Istat Membru fejn jinsab l-operatur kummerċjali tal-għalf.
                                 Jekk l-operaturi kummerċjali tal-għalf iqabbdu laboratorju li jinsab f’pajjiż terz, huma għandhom jinfurmaw b’dan lill-awtorità kompetenti tal-Istat Membru fejn jinsabu. Għandha tiġi pprovduta evidenza li l-laboratorju jwettaq l-analiżi b’konformità mar-Regolament (KE) Nru 152/2009.
                              
                           
                              
                                 8.
                              
                              
                                 Ir-rekwiżiti għall-ittestjar tad-diossina għandhom jiġu riveduti mis-16 ta' Marzu 2014.
                              
                           
                        (**)  ĠU L 54, 26.2.2009, p. 1."
						
                     
                        (***)  ĠU L 300, 14.11.2009, p. 1.”"
						
                  
               
                     (5)
                  
                  
                     Il-punt li ġej qed jiżdied fit-taqsima “ĦAŻNA U TRASPORT”:
                     
                                 “7.
                              
                              
                                 Il-kontenituri li se jintużaw għall-ħażna jew għat-trasport ta’ xaħmijiet imħallta, żjut ta’ oriġini veġetali jew prodotti li ġejjin minnhom maħsuba għall-użu fl-għalf ma għandhom jintużaw għat-trasport jew għall-ħażna ta’ prodotti oħrajn minbarra dawn sakemm il-prodotti ma jkunux konformi mar-rekwiżiti ta’
                                 
                                             —
                                          
                                          
                                             dan ir-Regolament jew l-Artikolu 4(2) tar-Regolament (KE) Nru 852/2004, u
                                          
                                       
                                             —
                                          
                                          
                                             l-Anness I mad-Direttiva 2002/32/KE.
                                          
                                       Huma għandhom jinżammu separati minn kwalunkwe merkanzija oħra fejn hemm ir-riskju ta’ kontaminazzjoni.
                                 Fejn dan l-użu separat mhux possibbli, il-kontenituri għandhom jitnaddfu sew sabiex titneħħa kull traċċa tal-prodott jekk dawn il-kontenituri ntużaw qabel għal prodotti li ma jissodisfawx ir-rekwiżiti ta’
                                 
                                             —
                                          
                                          
                                             dan ir-Regolament jew l-Artikolu 4(2) tar-Regolament (KE) Nru 852/2004, u
                                          
                                       
                                             —
                                          
                                          
                                             l-Anness I mad-Direttiva 2002/32/KE.
                                          
                                       Ix-xaħmijiet tal-annimali tal-kategorija 3, kif stipulat fl-Artikolu 10 tar-Regolament (KE) Nru 1069/2009, maħsuba għall-użu fl-għalf għandhom jinħażnu u jiġu trasportati b’konformità ma’ dan ir-Regolament.”